CELEX: 32013R0276
Language: hu
Date: 2013-03-19 00:00:00
Title: A Bizottság 276/2013/EU végrehajtási rendelete ( 2013. március 19. ) egyes áruk Kombinált Nómenklatúra szerinti besorolásáról

23.3.2013   
            
            
               HU
            
            
               Az Európai Unió Hivatalos Lapja
            
            
               L 84/9
            
         A BIZOTTSÁG 276/2013/EU VÉGREHAJTÁSI RENDELETE
   (2013. március 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fa kompozit anyagból készült teraszburkoló deszka, megközelítőleg 0,15 × 0,02 × 3,7 m mérettel, amely fahulladékrostokból (60 %), újrafeldolgozott műanyagokból (HDPE) (30 %), nem műanyag adalékanyagokból, telítőanyagokból, UV-stabilizátorokból és pigmentekből (10 %) áll. A burkolódeszkát extrudálással készítik. Téglalap alakú profillal és 1,20 g/cm3 sűrűséggel rendelkezik.
                  A felső felülete erezett és texturált, az alsó felülete bordázott. A deszka oldalán, annak teljes hosszában horony fut végig.
                  Merev, rugalmatlan műanyag termék jellemzőivel bír, amelyben a fahulladék képezi a töltetet. Fahelyettesítő termék, amelyet például teraszburkolatok és gyalogutak készítéséhez használnak.
               
               
                  3918 90 00
               
               
                  A besorolást a Kombinált Nómenklatúra értelmezésére szolgáló 1., 3 b) és 6. általános szabály, valamint a 3918 és a 3918 90 00 KN-kód szövegezése határozza meg.
                  A termék a 44. árucsoport alá faipari termékként nem sorolható be (lásd még a 44. árucsoporthoz tartozó HR-magyarázatot), mivel a farostok csak a töltetet alkotják, és a műanyag foglalja magában a farostokat és adja a termék lényeges jellemzőjét. A termék ezért teraszburkolat készítéséhez használt műanyagnak tekintendő.
                  Ezért a terméket – mint műanyag padlóburkoló – a 3918 90 00 KN-kód alá kell besorolni.